stanford-oval/wikipedia huggingface dataset:
Luettelo animaatiosarjan Lego Ninjago jaksoista
Kahdeksas kausi: Garmadonin pojat

8. kausi julkaistiin HBO Nordic -palvelussa 11. toukokuuta 2018. Nelosella kausi esitettiin 12. tammikuuta 2019 alkaen.
| # | Nimi | Ensiesitys Yhdysvalloissa | Suomen ensiesitys |
| --- | --- | --- | --- |
| 75 | "Petoksen naamio" (engl. The Mask of Deception) | 16. huhtikuuta 2018 | 11. toukokuuta 2018 |
Tuntematon rikollisjärjestö uhkaa Ninjagon kuninkaallista perhettä, ja ninjat kutsutaan suojelemaan prinsessaa ja tärkeää esinettä, johon kätkeytyy yliluonnollisia voimia.
| 76 | "Jadeprinsessa" (engl. The Jade Princess) | 23. huhtikuuta 2018 | 11. toukokuuta 2018 |
Garmadonin pojat hyökkäävät palatsiin ja varastavat toisenkin Oni-naamion. Ninjat pyytävät prinsessa Harumin mukaansa.
| 77 | "Oni ja lohikäärme" (engl. The Oni and the Dragon) | 30. huhtikuuta 2018 | 11. toukokuuta 2018 |
Prinsessa Harumi totuttelee eloon ninjojen seurassa. Lloyd ja Jay etsivät tietoa Oni-naamioista. Cole ja Zane yrittävät soluttautua Garmadonin poikiin.
| 78 | "Snake Jaguar" (engl. Snake Jaguar) | 7. toukokuuta 2018 | 11. toukokuuta 2018 |
Zane (eli Snake Jaguar) joutuu osallistumaan vaaralliseen moottoripyöräajeluun päästäkseen mukaan Garmadonin poikiin.
| 79 | "Kuolleen miehen myrsky" (engl. Dead Man's Squall) | 14. toukokuuta 2018 | 11. toukokuuta 2018 |
Zane on kärsinyt kovia taistelussa herra E:n kanssa. Ninjat joutuvat pakenemaan Destiny's Bountylla. Heille selviää, että Zanen nauhoittama keskustelu saattaa paljastaa, missä Hiljainen on.
| 80 | "Hiljainen" (engl. The Quiet One) | 21. toukokuuta 2018 | 11. toukokuuta 2018 |
Lloyd ja Harumi vaeltavat syvällä viidakossa ja etsivät kolmatta Oni-naamiota. Muut ninjat yrittävät korjata Destiny's Bountya ja löytävät jotakin yllättävää.
| 81 | "Naamiopeli" (engl. Game of Masks) | 22. toukokuuta 2018 | 11. toukokuuta 2018 |
Lloyd ja Harumi etsivät viimeistä naamiota Oni-temppelistä. Muut ninjat joutuvat vangeiksi ja saavat selville prinsessa Harumin pahan juonen.
| 82 | "Pahuuden porteilla" (engl. Dread on Arrival) | 23. toukokuuta 2018 | 11. toukokuuta 2018 |
Ninjat pyytävät Ninjagon poliisipäälliköltä apua Lloydin pelastamiseksi ja estävät Harumin yrityksen herättää lordi Garmadon henkiin.
| 83 | "Todellinen voima" (engl. True Potential) | 24. toukokuuta 2018 | 11. toukokuuta 2018 |
Ninjat luulevat jo pelastaneensa tilanteen, mutta lordi Garmadon palaakin Ninjagoon ja vapauttaa Harumin. Harumi yllyttää Garmadonia hankkimaan käyttöönsä todellisen voimansa. Se onnistuu, jos Garmadon voittaa pahimman esteensä, oman poikansa Lloydin.
| 84 | "Jättiläisuhka Ninjagossa" (engl. Big Trouble, Little Ninjago) | 25. toukokuuta 2018 | 11. toukokuuta 2018 |
Ninjat yrittävät pelastaa Lloydin. Lordi Garmadon on vahvempi kuin koskaan ja luo valtavan jättiläisen, jonka avulla hän yrittää voittaa ninjat ja saada Ninjagon hallintaansa.
Kymmenes kausi: Onien marssi

10. kausi julkaistiin HBO Nordic -palvelussa 12. huhtikuuta 2019 Nelosen esittäessä sen 30.4.2019 alkaen.
| # | Nimi | Ensiesitys Yhdysvalloissa | Suomen ensiesitys |
| --- | --- | --- | --- |
| 95 | "Pimeys saapuu" (engl. The Darkness Comes) | 19. huhtikuuta 2019 | 12. huhtikuuta 2019 |
Faith saapuu Spinjitzu-luostarille varoittamaan ninjoja useita muita maailmoja jo vallanneiden Onien saapumisesta Ninjagoon. Onien ilmestyessä Ninjago Cityyn maailmakristallin kautta he valtaavat kaupungin nopeasti peittämällä sen pimeyteen, joka jähmettää kaupungin asukkaat kivipatsaiksi. Pelastaessaan asukkaita ninjat huomaavat, etteivät heidän elementaalivoimansa tehoa Oneihin, joten päättävät lopulta vapauttaa Kryptariumista Garmadonin, joka kertoo olevansa omien Oni-voimiensa ansiosta heidän ainoa toivonsa.
| 96 | "Hyökkäys" (engl. Into the Breach) | 19. huhtikuuta 2019 | 12. huhtikuuta 2019 |
Oniverensä ansiosta pimeydessä selviävät Garmadon ja Lloyd lähtevät pimeyden keskukseen tuhoamaan maailmakristallin, koska se Garmadonin mukaan on ainoa keino hyökkäyksen pysäyttämiseksi. Muut ninjoista jäävät odottamaan Destiny's Bountyyn, mutta saadessaan hätäpuhelun NGTV-talolta he jättävät P.I.X.A.L.in robottinsa kanssa odottamaan yksin Lloydin ja Garmadonin paluuta. Löytäessään viimein maailmakristallin Borg-tornin holvista Lloyd ja Garmadon kuitenkin kohtaavat Omegan, Onien johtajan.
| 97 | "Pudotus" (engl. The Fall) | 19. huhtikuuta 2019 | 12. huhtikuuta 2019 |
Taistellessaan Omegaa vastaan Lloyd ja Garmadon onnistuvat tuhoamaan maailmakristallin, mutta se osoittautuukin merkityksettömäksi. Paetessaan Oneja he löytävät holvin täynnä edellisten kausien esineitä, mukaan lukien Overlordin käyttämän kultaisista aseista valetun haarniskan. He huomaavat Onien kammoavan kultaisen voiman hehkua, ja onnistuvat haarniskan avulla pakenemaan. Toisten ninjojen pelastaessa uutisväkeä Cole putoaa Bountyn kyydistä alas pimeyteen. Garmadon yrittää ymmärtää toisten järkytystä Nyan kertoessa Kaille, kuinka haarniskan takominen takaisin neljäksi kultaiseksi aseeksi voisi auttaa heitä taistelussa Oneja vastaan.
| 98 | "Näyttävä lähtö" (engl. Endings) | 19. huhtikuuta 2019 | 12. huhtikuuta 2019 |
Surulliset ninjat kertovat uutisen Colen putoamisesta Wulle ja Misakolle. Kai sulattaa haarniskan ja takoo sen takaisin kultaisiksi aseiksi Onien lähestyessä luostaria.  Viimeisen taistelun käynnistyessä ninjat jäävät alakynteen, eloon jääneeksi paljastuneesta ja maaporallaan palanneesta Colesta huolimatta. Ninjojen perääntyessä luostarin muurien sisälle Lloyd saa viimeisenä oljenkortena idean luomisen tornadon käyttämisestä Oneja vastaan. Onit tuhoutuvat tornadon vaikutuksesta, pimeys katoaa Ninjago Citystä sekä sen kivettyneet asukkaat palaavat eloon. Lloyd tapaa näyssä ensimmäisen spinjitzu-mestarin, joka kiittää häntä henkilökohtaisesti maailmansa pelastamisesta. Myöhemmin ninjat juhlivat voittoaan ystäviensä kanssa, ja nähdessään kaiken olevan taas hyvin Garmadon jättää luostarin.
Neljästoista kausi: The Island

Neliosainen esiosa 14. kaudelle. Jaksot julkaistiin Ruutu-palvelussa 22.7.2021.
| # | Nimi | Ensiesitys Yhdysvalloissa | Ensiesitys Suomessa |
| --- | --- | --- | --- |
| 63/161 | "Kohti tuntematonta" (engl. Uncharted) | 7. maaliskuuta 2021 | 22. heinäkuuta 2021 (Ruutu) |
Kun Misakon, mestari Wun Clutch Powersin ja hänen avustajiensa johtama retkikunta katoaa tutkiessaan myrskyvyöhykkeellä olevaa tuntematonta saarta, ja ninjojen täytyy ottaa mukansaa Twitchy Tim.
| 64/162 | "Amuletin vartijat" (engl. The Keepers of the Amulet) | 7. maaliskuuta 2021 | 22. heinäkuuta 2021 (Ruutu) |
Selvittyään matkastaan ​​saarelle ninjat lähtevät sisämaahan, jossa he yllättäen ystävystyvät lohikäärmeen kanssa ja joutuvat elävien patsaiden väijyksiin!
| 65/163 | "Lahja nimeltä Jay" (engl. The Gift of Jay) | 14. maaliskuuta 2021 | 22. heinäkuuta 2021 (Ruutu) |
Nya, Zane, Kai ja Cole jäävät amuletin vartioiden vangiksi ja kohtaavat Misakon, Mestari Wun ja Clutch Powersin vankeudessa. Sillä välin päällikkö vie Jayn tuntemattomaan paikkaan
| 66/164 | "Wojiran hammas" (engl. The Tooth of Wojira) | 14. maaliskuuta 2021 | 22. heinäkuuta 2021 (Ruutu) |
Ninjojen on katsottava, kuinka Vartijat luovuttavat Jayn, jotta he voivat rauhoitella uudelleen herännyttä myrskyhenkeä Wojiraa.
Matthieu Chédid

Matthieu Chédid esiintymässä Vanessa Paradisin konsertissa vuonna 2007.
Matthieu Chédid (s. 21. joulukuuta 1971 Boulogne-Billancourt, Ranska) on ranskalainen rock-artisti, joka tunnetaan paremmin taiteilijanimellä -M-. Hän on laulaja Louis Chédidin poika. Chédid on myös kirjoittanut ja säveltänyt kappaleita Vanessa Paradisille, Jane Birkinille ja Sean Lennonille sekä tehnyt musiikkia elokuviin kuten Bellevillen kolmoset.
Diskografia

Le Baptême (1998)
Je Dis Aime (1999)
Le Tour De M (2001)
Qui De Nous Deux (2003)
En Tête à Tête (2005)
Aiheesta muualla

Kuvia tai muita tiedostoja aiheesta Matthieu Chédid Wikimedia Commonsissa
Max Planck -mitali

Max Planck -mitali on palkinto, joka myönnetään huomattavia saavutuksia teoreettisessa fysiikassa saaneille fyysikoille. Mitalin jakaa vuosittain Deutsche Physikalische Gesellschaft (suom. Saksan fysiikan seura).
Mari Eder

| Mari Eder |
| --- | --- |
 Mari Eder (2023)
Henkilötiedot
Syntynyt: 9. marraskuuta 1987 (ikä 36) Eno, Suomi
Uran tiedot
Pituus:  171 cm
Seura:  Enon Kisa-Pojat
Laji:  ampumahiihto
Maailmancup
Kaudet:  2007–2023
Voitot:  2
Palkintokorokkeella:  3
 Tietolaatikko päivitetty 18. maaliskuuta 2017 
Aiheesta muualla
| Mitalit> Maa:   Suomi.Naisten ampumahiihto.Kesäampumahiihdon MM-kilpailut  | Mitalit> Maa:   Suomi.Naisten ampumahiihto.Kesäampumahiihdon MM-kilpailut  | Mitalit> Maa:   Suomi.Naisten ampumahiihto.Kesäampumahiihdon MM-kilpailut  | Maa:   Suomi> Naisten ampumahiihto. |
| --- | --- | --- | --- |
|  Kultaa | Otepää 2016 | sekaviesti |  |
Mari Eder (o.s. Laukkanen, s. 9. marraskuuta 1987 Eno) on uransa päättänyt suomalainen hiihtäjä ja  ampumahiihtäjä. Seuratasolla hän edusti Enon Kisa-Poikia. Ederiä valmensi Heikki Pusa.
Maaliskuussa 2023 Eder kertoi päätöksestään lopettaa uransa. Ilmoitus tuli ennen maailmancupkauden 2022–2023 päätöskilpailua.
Arvokilpailut

Eder osallistui nuorten arvokisoihin sekä hiihdossa että ampumahiihdossa. Ampumahiihdon nuorten MM-kisoista Ederin parhaat saavutukset ovat takaa-ajosta, jossa hän oli neljäs vuonna 2006 ja viides 2008. Ampumahiihdon alle 21-vuotiaiden EM-kilpailuissa 2006 hän voitti takaa-ajossa kultaa. Maastohiihdon nuorten MM-kisoista 2007 hän hiihti ankkuriosuuden pronssia saavuttaneessa viestijoukkueessa. Alle 23-vuotiaiden MM-kisoista hän saavutti pronssia vapaan tyylin sprintistä 2008, hopeaa perinteisen tyylin sprintistä 2009 ja kultaa vapaan tyylin sprintistä 2010.
Ampumahiihdon aikuisten MM-kisoihin Eder on osallistunut vuosina 2007, 2008, 2009, 2011, 2012, 2013, 2015, 2016, 2017, 2020 ja 2021 sekä olympialaisiin 2010, 2014, 2018 ja 2022. Maastohiihtäjänä hän on kilpaillut kolmissa aikuisten arvokilpailuissa.
Ederin paras henkilökohtainen ampumahiihdon maailmancupsijoitus on Holmenkollenin MC-kisojen 2017 pikakilpailun ja sen jälkeisen takaa-ajon ensimmäinen sija. Hänen paras henkilökohtainen arvokisasijoituksensa on Hochfilzenin MM-kilpailun normaalimatka, jossa hän sijoittui neljänneksi. MM-kilpailujen pikakilpailussa hän on sijoittunut 15:nneksi Ruhpoldingissa 2012 ja 16:nneksi Kontiolahdella 2015. Sekaviestissä hän oli kuudes 2009. Sotšin olympialaisten pikakilpailussa hän oli 35:s. Pekingissä 2022 hän sijoittui pikakilpailussa 28:nneksi, takaa-ajossa 30:nneksi ja normaalimatkalla 32:nneksi.
Eder osallistui Sotšin olympialaisissa myös maastohiihdon vapaan hiihtotavan sprinttikilpailuun sijoittuen 15:nneksi. Lahden MM-kilpailuissa 2017 hän sijoittui vapaan hiihtotavan sprintissä kahdeksanneksi ja Pyeongchangin olympialaisissa 2018 vapaan hiihtotavan parisprintissä Krista Pärmäkosken kanssa viidenneksi.
Maailmancup

Maastohiihdon maailmancupissa Eder sai ensimmäiset pisteensä 1. maaliskuuta 2008 oltuaan 23:s sprinttikilpailussa Lahdessa. Parhaimmillaan hän on sijoittunut hiihdon maailmancupissa viidenneksi Sotšin sprintissä helmikuussa 2013.
Ampumahiihdon maailmancupissa Eder debytoi Kontiolahdella kaudella 2007–2008. Ensimmäiset pisteet hän sai 13. maaliskuuta 2008 sijoituttuaan 26:nneksi Holmenkollenin pikakilpailussa. Palkintokorokkeelle hän nousi ensimmäisen kerran Kontiolahdella maaliskuussa 2014 oltuaan Kaisa Mäkäräisen voittamassa pikakilpailussa kolmas. Kuitenkin vuonna 2021 Kansainvälinen ampumahiihtoliitto mitätöi venäläisen Olga Zaitsevan tuloksia dopingrikkomusten vuoksi, minkä johdosta Eder nousi kilpailussa toiseksi. Näin ollen suomalaiset ottivat kaksoisvoiton.
Ampumahiihdon maailmancupin 2016–2017 aikana Mari Eder saavutti ensimmäisen maailmancupin osakilpailuvoittonsa 17. maaliskuuta 2017 Norjassa Holmenkollenilla voitettuaan pikakilpailun. Hän voitti myös seuraavana päivänä käydyn takaa-ajokilpailun. Eder oli 26. maailmancupin lopputilanteessa.
Maailmancup > Maailmancupin palkintosijat

| 0 | 1 | 2 | 3 | 4 |
| --- | --- | --- | --- | --- |

| Päivä | Kilpailupaikka | Maa | Matka | Sijoitus |
| 8. maaliskuuta 2014 | Kontiolahti |  Suomi | 7,5 km pikakilpailu | 2. |
| 17. maaliskuuta 2017 | Holmenkollen |  Norja | 7,5 km pikakilpailu | 1. |
| 18. maaliskuuta 2017 | Holmenkollen |  Norja | 10 km takaa-ajo | 1. |
Hiihdon SM-kilpailut

Hiihdon SM-kilpailuissa 2009 Jämijärvellä Eder saavutti pronssia vapaan tyylin sprintistä. Kuopion hiihdon SM-kisoissa 2011 Eder hiihti hopeaa vapaan tyylin sprintissä ja 30 kilometrin kilpailussa. Hän saavutti 5 kilometrin vapaan hiihtotavan SM-pronssia 2022.
Yksityiselämä

Eder asuu Itävallassa Thalgaussa ja harjoittelee Itävallan ampumahiihtomaajoukkueen kanssa. Hän avioitui kesällä 2018 Itävallan maajoukkueen huoltopäällikkö Benjamin Ederin kanssa.
Eder voitti parinsa Kaisa Mäkäräisen kanssa Amazing Race Suomi -tosi-tv-ohjelman vuonna 2023. Pari sai palkintona 30 000 euroa.
Aiheesta muualla

Kuvia tai muita tiedostoja aiheesta Mari Eder Wikimedia Commonsissa
Matty Lee

| Mitalit | Mitalit | Mitalit |  |
| --- | --- | --- | --- |
|  Matty Lee vuonna 2021. |  Matty Lee vuonna 2021. |  Matty Lee vuonna 2021. |  |
Maa:   Yhdistynyt kuningaskunta
Miesten uimahypyt
|  Olympialaiset  |  Olympialaiset  |  Olympialaiset  |  |
|  Kultaa | Tokio 2020 | 10 m kerroshypyt, parikilpailu |  |
| MM-kilpailut  | MM-kilpailut  | MM-kilpailut  |  |
|  Hopeaa | Budapest 2017 | 10 m kerroshypyt, sekaparikilpailu |  |
|  Pronssia | Gwangju 2019 | 10 m kerroshypyt, parikilpailu |  |
| Uinnin EM-kilpailut  | Uinnin EM-kilpailut  | Uinnin EM-kilpailut  |  |
|  Kultaa | Budapest 2020 | 10 m kerroshypyt |  |
|  Hopeaa | Glasgow 2018 | 10 m kerroshypyt, sekaparikilpailu |  |
|  Hopeaa | Lontoo 2016 | 10 m kerroshypyt, sekaparikilpailu |  |
|  Pronssia | Lontoo 2016 | joukkuekilpailu |  |
| Uimahyppyjen EM-kilpailut  | Uimahyppyjen EM-kilpailut  | Uimahyppyjen EM-kilpailut  |  |
|  Kultaa | Kiova 2017 | 10 m kerroshypyt, sekaparikilpailu |  |
|  Pronssia | Kiova 2017 | 10 m kerroshypyt |  |
Matthew ”Matty” Lee (s. 5. maaliskuuta 1998 Leeds, Englanti, Yhdistynyt kuningaskunta) on brittiläinen uimahyppääjä ja olympiavoittaja.
Matty Lee aloitti uimahyppyjen harrastamisen seitsemänvuotiaana. Lajin pariin häntä oli innoittamassa hänen isoveljensä. Junioritasolla hän edusti vuonna 2012 Britanniaa maailmanmestaruuskilpailuissa Adelaidessa ja Euroopan-mestaruuskilpailuissa Grazissa. Nuorten EM-kultaa Lee voitti kolmen metrin ponnahduslaudalta. Seuraavana vuonna hän toisti nuorten Euroopan-mestaruutensa ja sijoittui kerroshypyissä hopealle ja metrin ponnahduslaudalla pronssille. Nuorten maailmanmestaruuskilpailuissa 2016 Lee oli kerroshypyissä neljäs.
Leen ensimmäinen aikuisten sarjojen kansainvälinen mitalisija tuli uimahyppyjen maailmansarjan osakilpailussa 2014. Hän sijoittui 10 metrin parikilpailussa Dan Goodfellow’n kanssa kolmanneksi. Britannian-mestaruuskilpailuissa Lee voitti ensimmäisen mitalinsa, kun hän sai pronssia kerroshypyistä. Hän osallistui vuoden 2015 uinnin MM-kilpailuihin. Hän sijoittui 17-vuotiaana 10 metrin kerroshypyissä sijalle 18. ja parihypyissä James Dennyn kanssa sijalle 9. Seuraavana vuonna EM-kilpailuissa Lee voitti EM-hopeaa kerroshyppyjen sekajoukkueiden parikilpailussa ja -pronssia joukkuekilpailusta.
MM-kilpailuissa 2017 Lee kilpaili kerroshyppyjen sekajoukkueiden parikilpailuissa Lois Toulsonin kanssa. He voittivat hopeaa. Henkilökohtaisessa kilpailussa Lee ylsi finaaliin ja sijoittui kahdenneksitoista. Toulsonin kanssa Lee voitti hopeaa myös vuoden 2018 EM-kilpailuista.
Lee alkoi vuonna 2018 kilpailla parihyppyjä Tom Daleyn kanssa. Lee on kertonut haastatteluissa ihailleensa nuorempana Daleyä, joka oli maailmanhuipulla jo 15-vuotiaana, jolloin tämä voitti maailmanmestaruuden. Daleyn kanssa vuoden 2019 maailmansarjassa Lee sijoittui kolmessa osakilpailussa mitalisijoille. MM-kisoissa pari voitti pronssia. EM-kilpailuista 2020 tuli kultaa.
Lee ja Daley voittivat Tokion olympialaisissa 2021 kultaa kerroshyppyjen parikilpailusta. Ero hopealle sijoittuneeseen kiinalaispariin Cao Yuan – Chen Aisen oli vain 1,23 pistettä.
Aiheesta muualla

Leen profiili Kansainvälisen uimaliiton sivuilla (englanniksi)
Käänteinen totalitarismi

Käänteinen totalitarismi on politiikanfilosofi Sheldon Wolinin vuonna 2003 luoma termi. Wolin katsoo, että Yhdysvallat on muuttumassa illiberaaliksi demokratiaksi (illiberal democracy) ja käyttää käänteinen totalitarismi -käsitettä havainnollistamaan Yhdysvaltojen poliittisen järjestelmän samankaltaisuuksia ja eroja totalitaarisiin regiimeihin kuten natsi-Saksaan ja Stalinin ajan Neuvostoliittoon.
Käänteinen totalitarismi on kuvattu Chris Hedgesin ja Joe Saccon teoksessa Days of Destruction, Days of Revolt järjestelmäksi, jossa yhdysvaltalaiset yhtiöt ovat korruptoituneet ja alistaneet demokratian ja jossa taloustiede astuu (trumps) politiikan yli. Käänteisessä totalitarismissa kaikki luonnon resurssit ja jokainen elävä olento on hyödykkeistetty ja riistetty romahdukseen asti, koska kansakunta on tuuditettu ja manipuloitu luovuttamaan vapautensa ja omaisuutensa (liberties) ja osallistumisen hallintoon (governance) ylenmääräisen kuluttaja- ja aistikeskeisyyden (comsumerism, sensationalism) kautta.
Kritiikkiä

Edellä esitetyn määritelmän mukaan käänteinen totalitarismi tarkoittaa vuonna 2003 nousemassa olevaa Yhdysvaltojen hallinnon muotoa. Insertin määritelmä ei näin huomioi muissa maissa ja maanosissa käynnissä olevaa vastaavaa prosessia. Määritelmän ongelmana on myös suppea historiallinen näkemys käänteisen totalitarismin kehityksestä.
Kritiikkiä > Käänteisen totalitarismin tutkimus

Risto Johnson, toimittaja ja Suomen Yleisradion (Yle) entinen Washingtonin kirjeenvaihtaja, dokumentoi Yhdysvaltojen käänteiseen totalitarismiin liittyviä ilmiöitä vuonna 1998 julkaistussa kirjassaan Maa jota ei ole: Tuhat yötä Billin ja Hillaryn lumemaassa. Johnsonin kirja on tyly arvio Yhdysvaltojen demokratian tilasta:
»Maailman ainoan supervallan pinnan alla on myös menossa hitaampi murros, demokratian rappio. Korruptio ja virtuaalipolitiikka lahottavat valtarakennetta. Maailman vanhimmasta voimassa olevasta valtiosäännöstä ylpeä maa ei ole enää demokratia eikä juuri kilpailutalouskaan. - Johnson, Risto (1998): Maa jota ei ole: Tuhat yötä Billin ja Hillaryn lumemaassa, takakansi.»
Kirja sisältää myös hämmentävää yksityskohtaista tietoa:
»Suomikin on päässyt otsikoihin: Matkapuhelinkilpailusta hermostunut Motorola oli nurkannut Nokiaa. Vuorineuvos Jorma Ollila ehti viime tingassa väliin kansallisannilla ja myrkkypillerillä. Motorola purki pattitilanteen myymällä haalimansa osakkeet George Sorosille, joka lopulta sulautti Nokian Lucent Technologies yhtiöön. - Johnson, Risto (1998): Maa jota ei ole: Tuhat yötä Billin ja Hillaryn lumemaassa, s. 253.»
»Bill Gates on ostanut ystävältään, presidentti Boris Nemtsovilta venäläisille mannertenvälisille ohjuksille rakennetut kantoraketit, joilla on ammuttu avaruuteen 288 Internetsatelliittia. - Johnson, Risto (1998): Maa jota ei ole: Tuhat yötä Billin ja Hillaryn lumemaassa, s. 253.»
Esko Seppänen ja Antero Honkasalo mainitsevat teoksessaan Eläköön elämä: Ihminen, entropia ja kehitys ihmisen ohjelmoimisen olevan todellisuutta sekä pyrkimyksen viedä se yhä pitemmälle.
Niin sanotun kvantiteettiteorian kannattajiin kuuluvan taloustieteen professorin Vesa Kanniaisen mukaan "imperialistinen taloustiede" laajentuu eri tieteiden alueille ja etsii biologiasta perustaa:
»Taloustiede on tunkeutunut etenkin biologiaan, antropologiaan ja evoluutiopsykologiaan. Se tunkeutuu myös entistä vahvemmin moraalifilosofian alalle, missä filosofit ovat vuosisatoja junnanneet paikallaan.»
Professori Teivo Teivainen kuvaa tätä prosessia "intensiivisen" ("intensive") laajenemisen käsitteellä, joka on rinnakkainen samanaikaiselle "ekstensiiviselle" ("extensive") eli maantieteelliselle laajenemiselle. Teivaisen mukaan tämä prosessi on johtamassa tilanteeseen, jossa demokratia monarkisoituu ("monarchisation") eli saa samankaltaisen aseman kuin monarkia valtioiden demoktarisoituessa modernilla ajalla, eli demokraattiset käytännöt ovat kutistumassa seremoniaalisiksi rituaaleiksi päätöksenteon perustuessa todellisuudessa ns. taloustieteellisiin väitteisiin eli ekonomismiin ("economism").
Käsitteen ja ilmiön taustaa > Demokraattisten valtakeskusten purkaminen

Käänteisestä demokratiasta käytetty englanninkielinen käsite "inverted democracy" viittaa nurinkäännettyyn demokratiaan, jossa perinteiset demokraattisen vallan keskukset on purettu ja valta on siirretty demokratian piirin ulkopuolella oleviin instituutioihin ja niiden hallitsijoille. Alvin Toffler on 1970-luvulla esittänyt vallan siirtyvän yhtiöille noin 1980-luvun puolivälissä. Friedrich von Hayek kuvaa tällaista järjestelmää ajatuksella hajautetusta järjestelmästä.
Käsitteen ja ilmiön taustaa > Demokraattisten valtakeskusten purkaminen > Ekonospasmi

Alvin Tofflerin esittämässä vallanvaihdoksessa keskeisessä asemassa on "talouskouristus" (eco-spasm).
Käsitteen ja ilmiön taustaa > Moraalin valikoiva uudelleenmuotoileminen

Samassa yhteydessä käytetyssä englanninikielisessä käsitteessä "illiberal democracy" ensimmäinen sana "illiberal" viittaa saman kielen sanoihin "ill" (sairas) ja "liberal" (liberaali),
Sanoilla viitataan sairastuneeseen liberalismiin ja demokraattisen vallan keskuksiin tuotuun sairauteen. Sana "liberal" merkitsee sallivaa.
Käsitteen ja ilmiön taustaa > Moraalin valikoiva uudelleenmuotoileminen > Uusi sallimus

Sairauden tilaan viittaa ns. Chicagon taloustieteen yhteydessä käytetty käsite "uusi sallimus" ("the new redemption"). Tällöin mahdollisia ovat asiat joita demokratian terve tila ei ole sallinut. Hans-Peter Martin ja Harald Schumann käyttävät teoksessaan  "Globalisaatioloukku: Hyökkäys demokratiaa ja hyvinvointia vastaan" esimerkkinä mainoslauseen väitettä, jonka mukaan vaurastuminen on sallittua. He liittävät myös Yhdysvallat ja Chicagon Itävaltaan ja Wieniin tässä yhteydessä.
Käsitteen ja ilmiön taustaa > Tuntematon sivilisaatio ja mahdollisuuden kontrollointi

Yhdysvaltojen historiassa käänteistä totalitarismia kuvataan ns. Secret Society ("Salainen Yhteiskunta") -puheessa. Tässä John F. Kennedy kuvaa sen olevan "järjestelmä" (a system) jossa "mahdollisuus" (chance) on "määrätty" (prescripted), ja edelleen sanoin "tiukentuvaksi kudottu" ("entighten-knit") korkean tehokas "kone" (machine) joka yhdistää "sotilaalliset" (military), "diplomaattiset" (diplomatic), "tiedustelu" (intelligence), "taloudelliset" (economic), "tieteelliset" (scientific) ja "poliittiset" (political) "operaatiot" (operations).
Friedrich von Hayek on omistanut vuoden teoksensa "The Constitution of Liberty" "Tuntemattomalle sivilisaatiolle joka kasvaa Amerikassa" ("To the unknown civilization that is growing in America"). Teos on päivätty vuodelle 1959 paikkana Chicago. Kronologisesti von Hayekin teosta edeltää mm. Franco Modiglianin ja Emile Grunbergin artikkeli "The Predictability of Social Events" ("Yhteiskunnallisten tapahtumien prediktabiliteetti"). Frank H. Knightin mukaan sana "liberal" on alkujaan tarkoittanut omaisuutta. Tällöin Hayekin teoksen "The Constitution of Liberty" käännös on "Omaisuuden konstituutio".
Yhdysvaltojen historiassa edellä mainittu ns. Secret Society -puhe on usein liitetty George Bush vanhemman ns. New World Order ("Uusi Maailmanjärjestys") -puheisiin, joissa Bushin on esitetty käyttäneen mm. sanoja "lain hallinta" ("the rule of law") ja "yhteinen kause" ("common cause"). Liittämisen perusteena on mm. ilmaisujen "chance prescripted" ja "common cause" välinen yhteys. Järjestelmän taustaa on käsitelty myös suomalaisessa kirjallisuudessa.  Kun mahdollisuus on "pre" "scripted" se koskettaa vapauden tilaa ja syy- ja seuraussuhteita.